Erbach (dinastio)

Ekde la jaro 1532 la sinjoroj de Erbach estis imperiaj grafoj, kiuj regis la graflandon Erbach en la centra parto de la mezalta montaro Odenvaldo, konsistanta el pluraj teritorioj, kaj apartenis al la "alta nobelaro" (germane Hoher Adel) de la germanlingva Sankta Romia Imperio. En la jaro 1806 pro premo de Napoleono, kiu konkeris grandan parton de la Sankta Romia Imperio, pluraj germanlingvaj regnoj nelibervole fondis la Rejnan Federacion kaj Napoleono dankis al ili per malfondo de pluraj pli malgrandaj graflandoj, kies teritorioj transiris al la membroj de la Rejna Federacio. Ankaŭ la graflando Erbach malfondiĝis, kaj la teritorion plejgrandparte ricevis la graflando Hesio, malgrandparte la reĝlando Bavario.

Branĉoj de la nobela familio ankoraŭ nuntempe vivas en la kastelo Erbach kaj en la kastelo Fürstenau de la urbo Michelstadt, ambaŭ en la nuna distrikto Odenwald de la federacia lando Hesio. Origine al la grafa posedo apartenis ankaŭ interalie la kastelo Schönberg en Bensheim (nun instruista edukejo), la du kasteloj de Bad König, la urba burgo de Michelstadt, la burgo Freienstein (nun ruino) apud Beerfelden kaj la burgo Breuberg (nun junulargastejo).

 Vidu ankaŭ 
 Erbach (Odenwald)
 Erbach, apartiga paĝo

Kategorio:Dinastioj
Kategorio:Historio de Germanio
Kategorio:Distrikto Odenwald